rejauldu/bengali-wikipedia huggingface dataset:
হুনজা (, ওয়াখি: "") পাকিস্তানের গিলগিত-বালতিস্তান এলাকার একটি পাহাড়ি উপত্যকা। হুনজা পাকিস্তানের অত্যন্ত উত্তর দিকে অবস্থিত, আফগানিস্তানের ওয়াখান করিডোর এবং চীনের জিয়ানজিয়াং এলাকার সাথে সীমান্ত রয়েছে।  হুনজা উপত্যকা ২,৪৩৮ মিটার (৭,৯৯৯ ফুট) উচ্চতায় অবস্থিত। ভৌগোলিক দিক থেকে, হুনজা ৩টি এলাকা নিয়ে গঠিত, আপার (উচ্চতর) হুনজা (গজাল), কেন্দ্রীয় হুনজা (হুনজা উপত্যকা) এবং লোওয়ার (নিম্নতর) হুনজা (শিনাকি)।  ইতিহাস   হুনজা উপত্যকার প্রাচীনতম ইতিহাসটি প্রাচীন ভারতীয় মহাকাব্য মহাভারতে পাওয়া যায়। প্রাচীন ভারতের মহাজনপদ যুগে এই অঞ্চলটি বেশ কয়েকটি প্রাচীন ভারতীয় রাজ্যগুলির প্রধানত কাপিসা, গন্ধার রাজ্য এবং সম্ভবত মগধের রাজ্যের অধীনে এসেছিল।  বৌদ্ধধর্ম ৭ম শতাব্দীর শেষদিকে হুনজা উপত্যকায় এসেছিল।  কিছুটা হলেও বৌদ্ধ ধর্ম এবং বন এই অঞ্চলের প্রধান ধর্ম ছিল।  এই অঞ্চলে হুঞ্জার স্যাক্রেড রক এর মতো বেশ কয়েকটি জীবিত বৌদ্ধ প্রত্নতাত্ত্বিক সাইট রয়েছে।  আশেপাশে বৌদ্ধ আশ্রয়ের পূর্ববর্তী সাইট রয়েছে।  হুনজা উপত্যকাটি মধ্য এশিয়া থেকে উপমহাদেশে বাণিজ্য পথ হিসাবে কেন্দ্রীয় ছিল। এটি উপমহাদেশে পরিদর্শন করা বৌদ্ধ মিশনারি ও সন্ন্যাসীদেরও আশ্রয় দিয়েছিল এবং এশিয়া জুড়ে এই অঞ্চল বৌদ্ধধর্মের প্রচারে প্রধান ভূমিকা পালন করেছিল।   তথ্যসূত্র  বহিঃসংযোগ    http://emergingpakistan.gov.pk/travel/place-to-visit/gilgit-baltistan/hunza-valley/   বিষয়শ্রেণী:গিলগিত-বালতিস্তানের উপত্যকা বিষয়শ্রেণী:হুনজা বিষয়শ্রেণী:গিলগিত এজেন্সির ইতিহাস বিষয়শ্রেণী:হিন্দু কুশ বিষয়শ্রেণী:হিমালয় বিষয়শ্রেণী:পাকিস্তানের অঞ্চল বিষয়শ্রেণী:২০১০ সালে ধ্বস বিষয়শ্রেণী:পাকিস্তানের উপত্যকা বিষয়শ্রেণী:হিমালয় পর্বতমালা
কানাডার জাতীয় অভিবাসী এবং দৃশ্যমান সংখ্যালঘু নারীদের সংস্থা (এনওআইভিএমডব্লিউ সি) একটি কানাডীয় অলাভজনক নারী সংগঠন ছিল। এটি কানাডায় অভিবাসী এবং দৃশ্যমান সংখ্যালঘু নারীদের ওপর প্রভাব ফেলা সমস্যা নিয়ে সমর্থন জানাত।"National Organization of Immigrant and Visible Minority Women of Canada." Canadian Women's Health Network. 2012. Accessed 28 August 2020."Quest for peace and equality: Patsy George's 2011 international women's day speech." Postmedia News. 8 March 2011.  ১৯৮৬ সালে প্রতিষ্ঠিত সংগঠনটি মজুরির সমতা এবং শরণার্থীদের অধিকার নিয়ে সমর্থন জানাত।McNenly, Pat. 1987 May 7. "Coalition launches fight against new refugee bill." Toronto Star. p. A7.York, Geoffrey. 1992 July 31. "Bill threatens refugees' rights, churches say." The Globe and Mail. p. A4."Threat of federal election should not delay introduction of new pay equity law." Canada NewsWire. 4 May 2005."Media advisory - Opposition parties call for new pay equity Canada NewsWire. 2 May 2007.  ২০০৬ সালে সংস্থাটি "অভিবাসী নারীদের জন্য কর্মসংস্থানের সুযোগ সৃষ্টি" শিরোনামে একটি প্রকল্প শুরু করে এবং এটি মহানগর এলাকায় অভিবাসী নারীদের এবং নিয়োগকর্তাদের সাথে পরামর্শ সভার আয়োজন করেছিল।Bose, Anu. 2007 January 31. "Immigrants deserve level playing field" [letter]. Ottawa Citizen.   তথ্যসূত্র   বিষয়শ্রেণী:১৯৮৬-এ প্রতিষ্ঠিত সংগঠন বিষয়শ্রেণী:নারীবাদ
হাসনা জসীমউদ্দীন মওদুদ একজন বাংলাদেশী লেখক, পরিবেশবাদী এবং একজন অবসরপ্রাপ্ত রাজনীতিবিদ যিনি ১৯৮০-১৯৯৯- এর সময়ে তৃতীয় ও চতুর্থ জাতীয় সংসদ নির্বাচনে নোয়াখালী -৫ আসনে নির্বাচিত জনপ্রতিনিধি হিসেবে  জাতীয় সংসদ সদস্য হিসাবে দায়িত্ব পালন করেন।    পরিবার  হাসনা কবি জসীম উদ্‌দীন (১৯০৩-১৯৭৬) এবং বেগম মমতাজ জসীমউদদীনের ঘরে (মৃত্যু: ২০০৬) জন্মগ্রহণ করেন।  তাঁর ভাইবোনের মধ্যে রয়েছে জামাল আনোয়ার, ফিরোজ আনোয়ার, খুরশীদ আনোয়ার এবং আসমা এলাহী।  হাসনা বাংলাদেশের জাতীয়তাবাদী দলের রাজনীতিবিদ ও প্রাক্তন উপ-রাষ্ট্রপতি, প্রধানমন্ত্রী এবং বাংলাদেশের সাবেক উপ প্রধানমন্ত্রী মওদুদ আহমদের সাথে বিবাহ বন্ধনে আবদ্ধ হন। হাসনার বড় ছেলে আসিফ মমতাজ মওদুদ ৩ বছর বয়সে মারা যান।  তাঁর দ্বিতীয় ছেলে আমান মমতাজ মওদুদ ২০১৫ সালে ডেঙ্গু জ্বরে মারা গিয়েছিলেন।    শিক্ষা  হাসনা মওদুদ ১৯৬৫ সালে  ঢাকা বিশ্ববিদ্যালয় থেকে স্নাতক এবং ১৯৬৯ সালে ডেটন বিশ্ববিদ্যালয় থেকে স্নাতকোত্তর শেষ করেন।    পেশা  হাসনা মওদুদ প্রকৃতি সংরক্ষণের জন্য আন্তর্জাতিক ইউনিয়নের সদস্য হিসেবে বাংলাদেশ জাতীয় কমিটির ২০১৫-২০১৬ এর সভাপতির পদে নির্বাচিত হন।   তিনি বর্তমানে মিত্তাল ইনস্টিটিউট রিসার্চ এফিলিয়েট এবং হার্ভার্ড বিশ্ববিদ্যালয় এশিয়া সেন্টারের প্রাক্তন সিনিয়র ফেলো।   লেখিকা  হাসনা মওদুদ ২০১৭ সালে মিস্টিক পয়েট্রি অব বাংলাদেশ (চর্যাপদের ইংরেজি অনুবাদ)  এবং মহিলা বিধি: দক্ষিণ এশিয়া  নামে বই প্রকাশ করেছেন।    পুরস্কার    অনন্যা শীর্ষ দশ পুরস্কার (২০০৪)    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:চতুর্থ জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতীয় সংসদের মহিলা সদস্য বিষয়শ্রেণী:রাজনীতিতে বাংলাদেশী নারী বিষয়শ্রেণী:বাংলাদেশী লেখিকা বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম
পল জোহান লুডভিগ ভন হাইজে ( ; ১৫ মার্চ ১৮৩০ - ২ এপ্রিল ১৯১৪) ছিলেন একজন বিশিষ্ট জার্মান লেখক এবং অনুবাদক। বার্লিনের দুটি গুরুত্বপূর্ণ সাহিত্য সমিতি টানেল উবার ডের স্প্রি এবং মিউনিখের ডাই ক্রোকোডিলে তিনি সদস্য ছিলেন। তিনি উপন্যাস, কবিতা, ১৭৭টি ছোট গল্প এবং প্রায় ৬০টি নাটক লিখেছেন। হেইসের বৃহৎ এবং বৈচিত্র্যময় সৃষ্টির সমষ্টি তাকে জার্মান পত্র-পুরুষদের মধ্যে একটি প্রভাবশালী ব্যক্তিত্ব করে তুলেছে। তিনি ১৯১০ সালে সাহিত্যের জন্য নোবেল পুরস্কারে ভূষিত হন “আদর্শবাদের সাথে পরিপূর্ণ শিল্পকলার প্রতি শ্রদ্ধা রেখে তিনি তাঁর দীর্ঘ সৃজনশীল কর্মজীবনে সৃষ্টি করেছেন এবং তিনি হয়ে উঠেছেন একজন গীতিকবি, নাট্যকার, ঔপন্যাসিক এবং বিশ্ব-বিখ্যাত ছোটগল্পের লেখক হিসাবে।” ওয়ারসেন নোবেল বিচারকদের একজন, বলেন, “জার্মানিতে মহৎ সাহিত্য প্রতিভা ছিল গ্যাটের আর তেমন কেউ নেই।” অ্যালিস মুনরো, জারোস্লাভ সেফার্ট, থিওডর মোমসেন এবং ডরিস লেসিং-এর পরে হেইস সাহিত্যে পঞ্চম প্রাচীনতম বিজয়ী।   জীবনী  পল হেইস ১৫ মার্চ ১৮৩০ সালে বার্লিনের হেইলিগেইস্ট্রাসে জন্মগ্রহণ করেন। তার বাবা, বিশিষ্ট ফিলোলজিস্ট কার্ল উইলহেম লুডভিগ হেইসে, ছিলেন বার্লিন বিশ্ববিদ্যালয়ের একজন অধ্যাপক, যিনি ভিল্‌হেল্ম ফন হুম্বোল্টের কনিষ্ঠ পুত্র (১৮১৫-১৭ সময়কালে) এবং ফেলিক্স মেন্ডেলসোন (১৮১৯-২৭ সময়কালে) উভয়ের শিক্ষক ছিলেন। তার পিতামহ জোহান ক্রিশ্চিয়ান অগাস্ট হেইস (২১ এপ্রিল ১৭৬৪, নর্ডহাউসেন - ২৭ জুলাই ১৮২৯, ম্যাগডেবার্গ), ছিলেন একজন বিখ্যাত জার্মান ব্যাকরণবিদ এবং অভিধানবিদ। পল হেইসের মা ছিলেন ইহুদি। Julius Petersen: Die Wissenschaft von der Dichtung, Berlin 1944, p 291.    তথ্যসূত্র   বিষয়শ্রেণী:১৮৩০-এ জন্ম বিষয়শ্রেণী:১৯১৪-এ মৃত্যু বিষয়শ্রেণী:নোবেল বিজয়ী সাহিত্যিক বিষয়শ্রেণী:জার্মান নোবেল বিজয়ী বিষয়শ্রেণী:বার্লিনের লেখক বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯শ শতাব্দীর জার্মান কবি বিষয়শ্রেণী:১৯শ শতাব্দীর জার্মান ঔপন্যাসিক বিষয়শ্রেণী:২০শ শতাব্দীর জার্মান ঔপন্যাসিক বিষয়শ্রেণী:ইহুদি বংশোদ্ভূত জার্মান বিষয়শ্রেণী:জার্মান প্রোটেস্ট্যান্ট বিষয়শ্রেণী:জার্মান পুরুষ কবি বিষয়শ্রেণী:জার্মান পুরুষ ঔপন্যাসিক বিষয়শ্রেণী:জার্মান পুরুষ নাট্যকার বিষয়শ্রেণী:১৯শ শতাব্দীর জার্মান নাট্যকার বিষয়শ্রেণী:১৯শ শতাব্দীর জার্মান লেখক বিষয়শ্রেণী:জার্মান ভাষার কবি
বর্ষসেরা দৃশ্য বিভাগে ফিল্মফেয়ার পুরস্কার হল ফিল্মফেয়ার পুরস্কারের একটি বাৎসরিক পুরস্কার। সনি নির্বাহীদের সিদ্ধান্ত মোতাবেক সেরা পাঁচটি দৃশ্য মনোনয়ন দেওয়া হয় এবং মূল আয়োজনের দুই সপ্তাহ পূর্বে সেগুলো তাদের চ্যানেলে সম্প্রচার করা হয়। বিজয়ী মূল আয়োজনে প্রকাশ করা হয়।  বিজয়ীদের তালিকা  বছর চলচ্চিত্র দৃশ্য ২০১২ দ্য ডার্টি পিকচার চলচ্চিত্র শুধু তিনটি কারণে চলে: বিনোদন, বিনোদন ও বিনোদন ২০১১ গোলমাল থ্রিল পিতামাতার টিভি দেখার সময় ভাইদের দ্বন্দ্ব ২০০৯ রব নে বানা দি জোড়ি প্রথম নাস্তা করাকালীন ফুল দেওয়ার দৃশ্য ২০০৬ বান্টি অউর বাবলি ২০০৫ হাম তুম শেষ রাত্রির স্ন্যাকসের দৃশ্য ২০০৪ কাল হো না হো ডায়েরি পাঠ করে প্রেম নিবেদনের দৃশ্য ২০০৩ দেবদাস পার্বতী ও চন্দ্রমুখীর মধ্যে আলাপচারিতা  ২০০২ কভি খুশি কভি ঘম ব্লু ওয়াটার মলে পরিবারের পুনঃএকত্রিত হওয়া ২০০১ ফিজা ২০০০ মোহব্বতেঁ ভিকি, সমীর ও করণের ব্যাপারে রাজ ও আর্যনের আলাপচারিতা ১৯৯৯ ঘুলাম ট্রেনের সাথে পাল্লা দিয়ে মোটরগাড়ির দৌড় ১৯৯৮ জুদাই    বহিঃসংযোগ  ফিল্মফেয়ার পুরস্কার  হিন্দি চলচ্চিত্র  ভারতের চলচ্চিত্র  বিষয়শ্রেণী:ফিল্মফেয়ার পুরস্কার
ঝাড়খণ্ড সরকার হচ্ছে ভারতের ঝাড়খণ্ড রাজ্য তথা এর অন্তর্ভুক্ত ২৪টি জেলার সর্বোচ্চ শাসনতান্ত্রিক কর্তৃপক্ষ। এটি ঝাড়খণ্ড রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। ঝাড়খণ্ড সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং ঝাড়খণ্ড বিধানসভা নামে একটি আইনসভা নিয়ে গঠিত। রাঁচি হচ্ছে ঝাড়খণ্ডের রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।   নির্বাহী বিভাগ  ভারতের অন্যান্য রাজ্যের মতো ঝাড়খণ্ড রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি ঝাড়খণ্ডের সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে দ্রৌপদী মুর্মু ঝাড়খণ্ডের রাজ্যপাল হিসেবে দায়িত্ব পালন করছেন।  অন্যদিকে ঝাড়খণ্ড মুক্তি মোর্চার নেতা হেমন্ত সোরেন হচ্ছেন ঝাড়খণ্ডের বর্তমান মুখ্যমন্ত্রী। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে ঝাড়খণ্ডের প্রশাসনিক কার্যক্রম পরিচালিত হয়ে থাকে।   আইনবিভাগ  ঝাড়খণ্ডের বর্তমান বিধানসভাটি এককক্ষবিশিষ্ট। ঝাড়খণ্ড বিধানসভা মোট ৮১ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।   বিচার বিভাগ  ঝাড়খণ্ডের রাজধানী রাঁচিতে ঝাড়খণ্ড উচ্চ ন্যায়ালয় অবস্থিত। এই আদালত ঝাড়খণ্ড রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।   আরও দেখুন   ভারত সরকার   তথ্যসূত্র
বেলারুশ অলিম্পিক কমিটি (; এছাড়াও সংক্ষেপে আইওসি কোড বিএলআর দ্বারা পরিচিত) হলো বেলারুশের জাতীয় অলিম্পিক কমিটি। এই সংস্থাটির ১৯৯১ সালে প্রতিষ্ঠিত হয়েছে; প্রতিষ্ঠার ২ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বেলারুশের মিনস্কে অবস্থিত।  বর্তমানে বেলারুশ অলিম্পিক কমিটির সভাপতির দায়িত্ব পালন করছেন ভিক্তোর লুকাশেঙ্কো, যিনি ২০২৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সেনিয়া সাঙ্কোভিচ।  ইতিহাস ১৯৯১ সালে বেলারুশের বহু-ক্রীড়ার সর্বোচ্চ সংস্থা হিসেবে বেলারুশ অলিম্পিক কমিটি প্রতিষ্ঠিত হয়েছে। উলাদজমির রিঝাঙ্কু এই সংস্থার প্রথম সভাপতির দায়িত্ব পালন করেছেন, যিনি ১৯৯১ হতে ১৯৯৬ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় পাঁচ বছর পর বেলারুশ ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে বেলারুশ  তথ্যসূত্র  বহিঃসংযোগ     এএনওসিতে বেলারুশ অলিম্পিক কমিটি   অলিম্পিডিয়ায় বেলারুশ অলিম্পিক কমিটি   অলিম্পিক.কমে বেলারুশ অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে বেলারুশ বিষয়শ্রেণী:বেলারুশের ক্রীড়া পরিচালনা পরিষদ বিষয়শ্রেণী:১৯৯১-এ বেলারুশে প্রতিষ্ঠিত বিষয়শ্রেণী:১৯৯১-এ প্রতিষ্ঠিত ক্রীড়া সংস্থা
ফুলকুমার নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের কুড়িগ্রাম জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফুলকুমার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৫।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:কুড়িগ্রাম জেলার নদী বিষয়শ্রেণী:নাগেশ্বরী উপজেলা বিষয়শ্রেণী:ভুরুঙ্গামারী উপজেলা বিষয়শ্রেণী:পশ্চিমবঙ্গের নদী
ডাব্লিউএসজি সোয়ারভস্কি টিরোল (; এছাড়াও ডাব্লিউএসজি টিরোল অথবা শুধুমাত্র সোয়ারভস্কি টিরোল নামে পরিচিত) হচ্ছে টিরোল ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার দ্বিতীয় স্তরের ফুটবল লীগ অস্ট্রীয় দ্বিতীয় লীগে খেলে। এই ক্লাবটি ১৯৩০ সালে প্রতিষ্ঠিত হয়েছে। সোয়ারভস্কি টিরোল তাদের সকল হোম ম্যাচ টিরোলের টিভোলি-নয়ে খেলে থাকে; যার ধারণক্ষমতা হচ্ছে ১৬,০০৮। বর্তমানে এই ক্লাবের ম্যানেজারের দায়িত্ব পালন করছেন টমাস সিলবারবার্গার এবং সভাপতির দায়িত্ব পালন করছেন ডিয়ানা লাঙ্গেস-সোয়ারভস্কি। জার্মান গোলরক্ষক ফের্ডিনান্ড অসওয়াল্ড এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, সোয়ারভস্কি টিরোল এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।  অর্জন  অস্ট্রীয় দ্বিতীয় লীগ:  বিজয়ী (১): ২০১৮–১৯  তথ্যসূত্র  বহিঃসংযোগ     বিষয়শ্রেণী:ডাব্লিউএসজি সোয়ারভস্কি টিরোল বিষয়শ্রেণী:অস্ট্রীয় ফুটবল বুন্দেসলিগার ক্লাব বিষয়শ্রেণী:অস্ট্রিয়ার ফুটবল ক্লাব বিষয়শ্রেণী:১৯৩০-এ অস্ট্রিয়ায় প্রতিষ্ঠিত বিষয়শ্রেণী:১৯৩০-এ প্রতিষ্ঠিত ফুটবল ক্লাব
তালেব আবু আরার (, ; জন্ম ৪ মে ১৯৬৭) একজন বেদুইন ইসরায়েলি-আরব রাজনীতিবিদ যিনি পূর্বে সংযুক্ত আরব তালিকার নেসেটের সদস্য হিসাবে কাজ করেছিলেন।   জীবনী  আবু আরার একজন শিক্ষক হিসাবে তার কর্মজীবন শুরু করেন, আবু-আরার স্কুলে ১৯৮৯ থেকে ২০০০ পর্যন্ত কাজ করেন। ২০০০ থেকে ২০০৪ সালের মধ্যে তিনি আরারাত আন-নাকাব স্থানীয় কাউন্সিলের প্রধান হিসেবে দায়িত্ব পালন করেন।  ২০০৯ সালে তিনি নেসেটে সংযুক্ত আরব তালিকা শাখার ব্যবস্থাপক নিযুক্ত হন। ২০১২ সালে তিনি ২০১৩ সালের নেসেট নির্বাচনের জন্য ইউনাইটেড আরব লিস্টের তালিকায় চতুর্থ স্থানে ছিলেন।United Arab List Central Elections Committee  দলটি চারটি আসন জিতে নেসেটে প্রবেশ করেন। আবু আরারকে ২০১৫ সালের নির্বাচনের জন্য যৌথ তালিকার নির্বাচনী তালিকায় নবম স্থান দেওয়া হয়েছিল। তালিকাটি ১৩টি আসনে জয়ী হওয়ায় পুনরায় নির্বাচিত হন। এপ্রিল ২০১৯ নির্বাচনের আগে, তিনি যৌথ রাম - বালাদের তালিকায় পঞ্চম স্থানে ছিলেন এবং জোট চারটি আসনে জয়ী হওয়ায় পুনরায় নির্বাচিত হননি।  আবু আরার দুই মহিলাকে বিয়ে করেছেন এবং তাদের ১০টি সন্তান রয়েছে। তিনি ওনো একাডেমিক কলেজে আইনে স্নাতক ডিগ্রি অর্জন করেন।   তথ্যসূত্র   বহিঃসংযোগ  বিষয়শ্রেণী:নেসেটের সদস্য ২০১৫-২০১৯ বিষয়শ্রেণী:নেসেটের সদস্য ২০১৩-২০১৫ বিষয়শ্রেণী:নেসেটের বেদুইন সদস্য বিষয়শ্রেণী:বেদুইন ইসরায়েলি বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:সংযুক্ত আরব তালিকার রাজনীতিবিদ বিষয়শ্রেণী:যৌথ তালিকার রাজনীতিবিদ বিষয়শ্রেণী:ইসরায়েলি বিদ্যালয়ের শিক্ষক বিষয়শ্রেণী:ইসরায়েলের মেয়র
নাঙাল ঠাকরান () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নাঙাল ঠাকরান শহরের জনসংখ্যা হল ৩৫৫৮ জন। এর মধ্যে পুরুষ ৫৪%, এবং নারী ৪৬%।  এখানে সাক্ষরতার হার ৭২%, । পুরুষদের মধ্যে সাক্ষরতার হার ৮০%, এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে নাঙাল ঠাকরান এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
রঞ্জিতা হলেন একজন বাংলাদেশি অভিনেত্রী।  জীবনী রাজ্জাক অভিনীত এবং শফিকুর রহমান পরিচালিত ১৯৮৬ সালের জনপ্রিয় চলচ্চিত্র ঢাকা ৮৬ এ নায়ক বাপ্পারাজের বিপরীতে নায়িকা হিসেবে প্রথম অভিষেক হয় রঞ্জিতা'র। এরপর তিনি রাজলক্ষী প্রোডাকশনেরই আরেকটি ছবি জ্বীনের বাদশা'তে অভিনয় করেন যে ছবির পরিচালক ছিলেন নায়ক রাজ্ রাজ্জাক। । চলচ্চিত্রটি একটি বিভাগে জাতীয় চলচ্চিত্র পুরস্কার জিতেছিল।  নির্বাচিত চলচ্চিত্র তালিকা  ঢাকা ৮৬  জ্বীনের বাদশা  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী
কুমুদিনী ওয়েলফেয়ার ট্রাস্ট হলো বাংলাদেশের একটি বিখ্যাত জন-কল্যাণমূলক সংগঠন। মানব সেবায় অনন্য সাধারণ অবদানের জন্য ১৯৮৪ সালে এটিকে “সমাজসেবায় স্বাধীনতা পুরস্কার” প্রদান করা হয়।   প্রতিষ্ঠানের পরিচিতি  কুমুদিনী ওয়েলফেয়ার ট্রাস্ট বাংলাদেশের জনকল্যাণকর সংস্থাসমূহের মধ্যে বৃহত্তম এবং প্রাচীনতম। ট্রাস্টের নিবন্ধিকৃত নাম কুমুদিনী ওয়েলফেয়ার ট্রাস্ট অব বেঙ্গল (বিডি) লিমিটেড। শিল্পপতি এবং সমাজসেবক শহীদ রণদা প্রসাদ সাহা ১৯৪৭ সালে মা কুমুদিনীর স্মরণে এ ট্রাস্ট প্রতিষ্ঠা করেন এবং সে সময় থেকে এ সংস্থা বাংলাদেশের মানুষের, বিশেষ করে সুবিধা বঞ্চিত মানুষের স্বাস্থ্যসেবা ও শিক্ষাকে নিশ্চিত করার লক্ষ্যে কাজ করে যাচ্ছে।   ইতিহাস    কর্মকাণ্ড  কুমুদিনী ওয়েলফেয়ার ট্রাস্টের প্রধান জনকল্যাণকর কার্যক্রমসমূহ হল: কুমুদিনী হাসপাতাল (মির্জাপুর), নার্সিং স্কুল, মহিলা মেডিকেল কলেজ, ভিলেজ আউটরিচ প্রোগ্রাম, ভারতেশ্বরী হোম্স, ট্রেড ট্রেনিং স্কুল, কুমুদিনী হ্যান্ডিক্রাফ্টস প্রভৃতি।   অবদান    পুরস্কার ও সম্মাননা  মানবতার সেবার ক্ষেত্রে অসাধারণ অবদানের জন্য ১৯৮৪ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।   আরও দেখুন   সমাজসেবায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   কুমুদিনী ওয়েলফেয়ার ট্রাস্ট - বাংলাপিডিয়া হতে সংগৃহীত নিবন্ধ।  বিষয়শ্রেণী:সমাজসেবায় স্বাধীনতা পুরস্কার বিজয়ী বিষয়শ্রেণী:১৯৪৭-এ ভারতে প্রতিষ্ঠিত বিষয়শ্রেণী:বাংলাদেশ ভিত্তিক দাতব্য সংস্থা
নন্দগাঁও () ভারতের মহারাষ্ট্র রাজ্যের নাশিক জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ০ মিটার (০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে নন্দগাঁও শহরের জনসংখ্যা হল ২৩,১৯১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে নন্দগাঁও এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:নাশিক জেলা
ম্যাটিনি শো হলো ২০২২ সালে মুক্তিপ্রাপ্ত বাংলাদেশী রহস্য থ্রিলার চলচ্চিত্র যা নঈম ইমতিয়াজ নেয়ামুল রচিত এবং পরিচালিত। চলচ্চিত্রটিতে অভিনয় করেছেন আফরান নিশো, মেহজাবিন চৌধুরী,নঈম ইমতিয়াজ নেয়ামুল, জয়নাল জ্যাক, আশরাফুল, হিরু খান, ফারিহা প্রমুখ। এটি চ্যানেল আইতে ০৯ মে ২০২২ এ প্রচার করা হয়।   শ্রেষ্ঠাংশে    নিশো চরিত্রে আফরান নিশো  সুন্দরীর চরিত্রে মেহজাবিন চৌধুরী  নঈম ইমতিয়াজ নেয়ামুল  জয়নাল জ্যাক   মুক্তি  ১০ ফেব্রুয়ারী ২০২২-এ, চ্যানেল আই সোশ্যাল মিডিয়াতে ম্যাটিনি শো -এর ট্রেইলার প্রকাশ করে। চলচ্চিত্রটি ০৯ মে ২০২২-এ চ্যানেল আই-এ প্রিমিয়ার করা হয়েছিল।   সঙ্গীত  সুর ও সঙ্গীত পরিচালনা করেন  আরিয়ান মেহেদী  এবং আহমেদ শোবুজ।   তথ্যসূত্র    বহিঃসংযোগ     বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:চ্যানেল আইয়ের মৌলিক অনুষ্ঠান বিষয়শ্রেণী:২০২২-এর চলচ্চিত্র
ফিরকি একটি ভারতীয় বাংলা টেলিভিশন ধারাবাহিক, যার প্রিমিয়ার হয়েছিল ৩ ফেব্রুয়ারি ২০২০ সালে, এবং এটি বাংলা সাধারণ বিনোদন চ্যানেল জি বাংলাতে প্রচারিত হয় এবং জী৫ ডিজিটাল প্ল্যাটফর্মে উপলব্ধ । ধারাবাহিকটিতে অভিনয় করেছেন সম্প্রীতি পোদ্দার, আর্যা ব্যানার্জী এবং সায়ন মুখার্জী । ধারাবাহিকটি প্রযোজনা করেছেন একরোপলিস ওয়ান ।  অভিনয়ে  মাহি সিং   অদৃজা মুখার্জী  সম্প্রীতি পোদ্দার  আর্যা ব্যানার্জী  সায়ন মুখার্জী  মল্লিকা মজুমদার  কৌশিক চক্রবর্তী  সাস্বতী গুহঠাকুরতা / তনিমা সেন   সোহিনী সান্যাল  শাওন দে  সংগীত ঘোষ  সাক্ষী রায়  শুভ্রজিৎ দত্ত  তিতাস সান্যাল / সায়‌ন‌ত‌নি চ্যাটারযি  রাত্রি ঘাতক  সূচন্দ্রা ব্যানার্জী  মীনাক্ষী ঘোষ  যুধাজিত ব্যানার্জী  অরিন্দ্য ব্যানার্জী  সুদীপা বাসু  তথ্যসূত্র  বিষয়শ্রেণী:জি বাংলার মৌলিক অনুষ্ঠান বিষয়শ্রেণী:২০২১-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০২০-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান
thumb|upright=1.5|৪ লুনি, ৩ সাপ্তামানি সি ২ জিলে চলচ্চিত্রের পোস্টার ৪ লুনি, ৩ সাপ্তামানি সি ২ জিলে (রোমানীয় ভাষায়: 4 luni, 3 săptămâni şi 2 zile, বাংলা ভাষায়: ৪ মাস, ৩ সপ্তাহ ও ২দিন) ২০০৭ সালে মুক্তিপ্রাপ্ত রোমানীয় চলচ্চিত্র। রচনা ও পরিচালনা করেছেন Cristian Mungiu। ছবিটি ২০০৭ সালে কান চলচ্চিত্র উৎসবে সর্বোচ্চ পুরস্কার পাম দোর ও ফিপারেস্কি পুরস্কার অর্জন করেছে।  কমিউনিস্ট রোমানিয়ায় Nicolae Ceauşescu এর রাজত্বকালের শেষ দিককার পটভূমিতে ছবির কাহিনী নির্মীত হয়েছে। বিশ্ববিদ্যালয়ের ডর্মিটরিতে বসবাসকারী দুই সহপাঠীর গল্প বলা হয়েছে এতে। এই দুজনের একজন গর্ভবতী হয়ে পড়ায় অন্যজন তাকে অবৈধ গর্ভপাতে সহায়তা করে। কিন্তু তৎকালীন রোমানিয়ায় গর্ভপাত কঠোর শাস্তিযোগ্য অপরাধ ছিল। গর্ভপাত করতে গিয়ে তারা বিভিন্ন সমস্যার মুখোমুখী হয়।  ছবিটি বিশ্বব্যাপী মুক্তি পায় কান চলচ্চিত্র উৎসবের মাধ্যমে। এর পর ২০০৭ সালের পয়লা জুন রোমানিয়ায় মুক্তি পায়। রোমানিয়ার ট্রানসিলভানিয়া আন্তর্জাতিক চলচ্চিত্র উৎসবেই এর প্রথম রোমানীয় সম্প্রচার সংঘটিত হয়।   বহিঃসংযোগ               Film page on the official Cannes film festival site  interview with 4 Months, 3 Weeks and 2 Days director Cristian Mungiu at European-films.net  interview with 4 Months, 3 Weeks and 2 Days director Cristian Mungiu at Filmmaker Magazine  বিষয়শ্রেণী:রোমানীয় চলচ্চিত্র বিষয়শ্রেণী:রোমানীয় ভাষার চলচ্চিত্র বিষয়শ্রেণী:২০০৭-এর চলচ্চিত্র বিষয়শ্রেণী:পাল্ম দর বিজয়ী
দিল্লি মেট্রো (হিন্দি: दिल्ली मेट्रो) ভারতের রাজধানী দিল্লি ও তার পার্শ্ববর্তী গুরগাঁও ও নয়ডা অঞ্চলের দ্রুত পরিবহন ব্যবস্থা। দিল্লি মেট্রো নেটওয়ার্কের পাঁচটি লাইনের সম্মিলিত দৈর্ঘ্য ৩২৭.০০ কিলোমিটার (২০৩ মাইল)। দিল্লি মেট্রোর স্টেশনের সংখ্যা ২৩৬টি; এর মধ্যে ৬৮টি ভূগর্ভস্থ। এই মেট্রোয় উড়াল, ভূপৃষ্ঠস্থ ও ভূগর্ভস্থ – তিন প্রকার লাইনই রয়েছে এবং ব্রড গেজ ও স্ট্যান্ডার্ড গেজ – উভয় প্রকার রোলিং স্টকই ব্যবহৃত হয়।  দিল্লি মেট্রো রেল কর্পোরেশন (ডিএমআরসি) দিল্লি মেট্রো নেটওয়ার্কের দায়িত্বপ্রাপ্ত। ২০১০ সালের এপ্রিল মাসের হিসেব অনুযায়ী, ডিএমআরসি সকাল ৬টা থেকে রাত্রি ১১টার মধ্যে ৩ থেকে ৪.৫ মিনিট ব্যবধানে দৈনিক ১০০টি ট্রেন চালিয়ে থাকে। ট্রেনগুলিতে চার থেকে ছয়টি কোচ থাকে। ওভারহেড ক্যাটেনারির মাধ্যমে ২৫ কিলোওয়াট ৫০ হার্টজ এসি বিদ্যুৎ ট্রেনগুলিতে সরবরাহ করা হয়। দিল্লি মেট্রোর দৈনিক গড় যাত্রীসংখ্যা ১০ লক্ষ। উদ্বোধনের পর সাত বছরে দিল্লি মেট্রো ১০০ কোটিরও বেশি যাত্রী পরিবহন করেছে।  ১৯৮৪ সালে দিল্লি ডেভেলপমেন্ট অথরিটি ও আরবান আর্টস কমিশন দিল্লি শহরের জন্য একটি বহুমুখী পরিবহন ব্যবস্থার প্রস্তাব রাখলে দিল্লি মেট্রোর পরিকল্পনা প্রথম গৃহীত হয়। ১৯৯৫ সালে ভারত সরকার ও দিল্লি সরকার যৌথ উদ্যোগে দিল্লি মেট্রো রেল কর্পোরেশন (ডিএমআরসি) স্থাপন করে। ১৯৯৮ সালে নির্মাণকাজ শুরু হয়। ২০০২ সালে দিল্লি মেট্রোর প্রথম অংশ রেড লাইন চালু হয়। এরপর ২০০৪ সালে ইয়োলো লাইন; ২০০৫ সালে ব্লু লাইন, ২০০৯ সালে ব্লু লাইনের একটি শাখা এবং ২০১০ সালে গ্রিন লাইন চালু হয়। প্রকল্পের দ্বিতীয় ভাগে এই লাইনগুলির সম্প্রসারণ এবং নতুন লাইনের নির্মানকাজ চলছে। এর মধ্যে রয়েছে দিল্লি এয়ারপোর্ট মেট্রো এক্সপ্রেস ও ভায়োলেট লাইন, যার কাজ ২০১০ সালের সেপ্টেম্বর মাসের মধ্যে সম্পূর্ণ হওয়ার কথা।   পাদটীকা    তথ্যসূত্র       অতিরিক্ত পাঠ   Trenchless Digging - Article in the Tribune (Chandigarh) by D. S. Dhillon. Dated Thursday, January 29, 2004       বহিঃসংযোগ    Official site of Delhi Metro Rail Corporation Ltd. (DMRC)  Real distance map of the Delhi Metro Network  বিষয়শ্রেণী:দিল্লি বিষয়শ্রেণী:ভারতে মেট্রো রেল বিষয়শ্রেণী:দিল্লি মেট্রো বিষয়শ্রেণী:ভারতে গণ পরিবহন বিষয়শ্রেণী:দিল্লির পরিবহন ব্যবস্থা বিষয়শ্রেণী:২০০২-এ দিল্লিতে প্রতিষ্ঠিত বিষয়শ্রেণী:নয়াদিল্লি বিষয়শ্রেণী:দিল্লির পরিবহন বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:ভারতে স্ট্যান্ডার্ড গেজ রেলওয়ে
শহিদুল ইসলাম বকুল একজন বাংলাদেশি রাজনীতিবিদ ও একাদশ জাতীয় সংসদ সদস্য। শহিদুল ইসলাম বকুল নাটোর-১ (লালপুর-বাগাতিপাড়া) আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  জন্ম ও শিক্ষাজীবন শহিদুল ইসলাম বকুলের জন্ম নাটোর জেলায়  রাজনৈতিক ও  কর্মজীবন শহিদুল ইসলাম বকুল রাজনীতিতে সক্রিয় এবং তিনি প্রথম বারের মতো সংসদ সদস্য নির্বাচিত হয়েছেন। নাটোর-১ আসনে ২৫ নভেম্বর ২০১৮ আওয়ামীলীগ সমর্থক প্রার্থী জেলা আওয়ামী লীগের সাংগঠনিক সম্পাদক শহিদুল ইসলাম বকুলকে মনোনয়ন দেয়া হয়। দুদিন পর ২৭ নভেম্বর সাবেক সেনা কর্মকর্তা অবসরপ্রাপ্ত লেঃ কর্ণেল রমজান আলী সরকারকে মনোনয়ন দেয়া হলে শহিদুল ইসলাম বকুলের সমর্থকরা চূড়ান্ত মনোনয়ন দেওয়ার দাবিতে নাটোরের বাগাতিপাড়ায় রেলপথে অবস্থান নিয়ে বিক্ষোভ করে।  আরও দেখুন  একাদশ জাতীয় সংসদ নির্বাচন, ২০১৮  একাদশ জাতীয় সংসদ সদস্যদের তালিকা  দশম জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা  তথ্যসূত্র  বহিঃসংযোগ  একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:নাটোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯৭২-এ জন্ম
রবিউল ইসলাম রবি (জন্ম: ১৬ অক্টোবর ১৯৯০) একজন বাংলাদেশী প্রথম শ্রেণির ক্রিকেটার। যিনি খুলনা বিভাগের হয়ে খেলেন।  মে ২০১৭ সালে তিনি একটি লিস্ট এ ক্রিকেট ম্যাচে প্রথম সেঞ্চুরি করেছিলেন। ২০১৬-২০১৭ ঢাকা প্রিমিয়ার ডিভিশন ক্রিকেট লিগে খেলাঘর সমাজ কল্যাণ সমিতির হয়ে খেলেছিলেন। ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে খেলাঘর সমাজ কল্যাণ সমিতির হয়ে টি-টোয়েন্টিতে আত্মপ্রকাশ করেছিলেন।   ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।   আরোও দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ